Будучае любой дзяржавы – гэта дзеці. Ад таго, якімі яны вырастуць, залежыць творчы, інтэлектуальны патэнцыял краіны. Як цікава арганізаваць іх дасуг і ў той жа час садзейнічаць выхаванню, развіццю ведаў, культуры – усе гэтыя праблемы даўно хвалююць работнікаў бібліятэк. Бібліятэчныя ўстановы ўдзяляюць шмат увагі арганізацыі вольнага часу дзяцей і падлеткаў. Асноўнай мэтай бібліятэкары ставяць перад сабой фарміраванне ўсебакова развітай асобы, развіццё творчых здольнасцей. Быць паспяховым сёння ўсюды і ва ўсім - гэта вельмі прэстыжна і важна. Менавіта гэту ідэю прапагандуе сваім чытачам Субацкая сельская бібліятэка.